**MERILA<SMALL>MERILAMERILA** ZA IZBOR IN

MERILA ZA ODMERO VIŠINE SREDSTEV SOFINANCIRANJA

Programi in/ali projekti (v nadaljevanju: programi) vlagateljev/-ic, ki bodo izpolnjevali vse pogoje iz II. točke Javnega razpisa II za sofinanciranje programov in/ali projektov v MOL za leto 2012:SOCIALNO VARSTVO IN VAROVANJE ZDRAVJA - LJUBLJANA - ZDRAVO MESTO (v nadaljevanju: javni razpis), bodo ocenjeni skladno s spodaj navedenimi merili.

Strokovna komisija za izbor programov lahko v primeru, da program, ki je prijavljen na določeno razpisno področje, bolj ustreza drugemu razpisnemu področju, v nadaljevanju ta program obravnava kot vlogo na drugem razpisnem področju, znotraj predmeta javnega razpisa.

**I. MERILA ZA IZBOR PROGRAMOV V SOFINANCIRANJE V LETU 2012**

1. Program je predstavljen kratko in jedrnato ter v skladu z zahtevami prijavnega obrazca.
2. Program ima postavljene jasne, merljive in dosegljive cilje, ki so v skladu s področjem, na katerega se vlagatelj prijavlja in izhajajo iz potreb ciljne skupine.
3. Ciljna skupina programa je jasno opredeljena in v skladu s področjem, na katerega se vlagatelj prijavlja.
4. Program vključuje ustrezno število potencialnih uporabnikov/uporabnic glede na predstavljeno zasnovo program in na jasen način predvideva, kako jih bo vlagatelj pridobil.
5. V za to predvideni tabeli prijavnega obrazca so jasno ter časovno ustrezno opredeljene vse aktivnosti programa.
6. Aktivnosti programa so v skladu z vsebino in omogočajo doseganje ciljev programa.
7. Število ur vključenosti posameznega uporabnika/uporabnice v program v določenem časovnem obdobju omogoča doseganje ciljev programa.
8. Program ima glede na predstavljeno zasnovo ustrezno kadrovsko zasedbo (število, usposobljenost in izkušnje izvajalcev/izvajalk), ki omogoča izvedbo aktivnosti programa v skladu z zastavljenimi cilji.
9. Število ur dela posameznih izvajalcev/izvajalk programa omogoča izvedbo aktivnosti programa v predstavljenem obsegu.
10. Program ima glede na zasnovo jasno in natančno razdelan, realen in uravnotežen finančni načrt (konstrukcija prihodkov in odhodkov).
11. Za sofinanciranje programa so predvideni tudi drugi sofinancerji in/ali lastna sredstva:
12. Predviden je ustrezen način vrednotenja programa (evalvacija).
13. V programu je v skladu z zasnovo programa predviden pritožbeni postopek, s katerim so uporabniki/uporabnice ustrezno seznanjeni.
14. Za izvedbo programa vlagatelj zagotavlja ustrezne prostorske pogoje v skladu z vsebino programa (izjema: *vlagateljem na razpisno področje I.1. tega merila v času prijave na javni razpis ni nujno potrebno izpolnjevati; komisija bo po potrebi preverila, ali in na kakšen način vlagatelj zagotavlja ustrezne prostorske pogoje za izvedbo prijavljenega programa).*
15. Zasnova programa je v skladu s predmetom razpisa, tvori enovito in smiselno celoto ter omogoča njegovo realno in kakovostno izvedbo.

**Način točkovanja meril I./1. do I./15.:**

Merila 1 do 10, 12, 13 in 15.:

|  |  |
| --- | --- |
| 3 točke  | v celoti izpolnjuje |
| 2 točki | večinoma izpolnjuje |
| 1 točka | delno izpolnjuje |
| 0 točk | ne izpolnjuje |

Merilo 11:

|  |  |
| --- | --- |
| 3 točke | 60% ali več celotne vrednosti programa |
| 2 točki | od 40% do 59% celotne vrednosti programa |
| 1 točka | od 20% do 39% celotne vrednosti programa |
| 0 točk | od 0% do 19% celotne vrednosti programa |

Merilo 14:

|  |  |
| --- | --- |
| 2 točki | izpolnjuje |
| 0 točk | ne izpolnjuje  |

V **izbor za dodelitev sredstev oziroma** **sofinanciranje v letu 2012** bodo predlagani programi, ki bodo:

1. izpolnjevali vse razpisne pogoje za kandidiranje na tem javnem razpisu,
2. pri vsakem od meril (I./1. do I./15.) prejeli vsaj 1 točko,
3. pri merilih (I./1. do I./15.) zbrali vsaj 32 točk od 44 možnih.

**II. MERILA ZA ODMERO VIŠINE SREDSTEV SOFINANCIRANJA**

1. Pričakovana oziroma predvidena sredstva MOL za sofinanciranje prijavljenega programa lahko znašajo največ 80% skupne vrednosti programa (skupna vrednost programa je seštevek vseh pričakovanih prihodkov oziroma seštevek vseh pričakovanih odhodkov programa v letu 2012 iz točke VI. prijavnega obrazca).
2. Sofinancirani bodo stroški, nujni za izvajanje programa (stroški dela, materialni stroški, stroški za najem prostorov, stroški obratovanja, ipd.).
3. Iz sredstev MOL ne bodo kriti stroški za investicije in morebitne denarne pomoči uporabnikom/uporabnicam programa.
4. Pri odmeri sredstev MOL bo v celotni vrednosti programa za upravičen strošek dela z uporabniki in uporabnicami upoštevan znesek do največ 30 EUR na uro.
5. Višina sofinanciranja programov, uvrščenih v izbor za dodelitev sredstev, bo, ob upoštevanju navedenih meril, praviloma določena po sledečem ključu:

|  |  |
| --- | --- |
| **Število zbranih točk**za sofinanciranje v letu 2012 | **Predviden odstotek sofinanciranja**od pričakovanih sredstev s strani MOL OZSV |
| 41 – 44 | do 100% |
| 36 – 40 | do 85% |
| 32 – 35 | do 70% |